CELEX: 62021TN0187
Language: et
Date: 2021-04-09 00:00:00
Title: Kohtuasi T-187/21: 9. aprillil 2021 esitatud hagi – Firearms United Network jt versus Euroopa Komisjon

7.6.2021   
            
            
               ET
            
            
               Euroopa Liidu Teataja
            
            
               C 217/53
            
         
      9. aprillil 2021 esitatud hagi – Firearms United Network jt versus Euroopa Komisjon
      (Kohtuasi T-187/21)
      (2021/C 217/68)
      Kohtumenetluse keel: poola
      
         Pooled
      
      
         Hagejad: Firearms United Network (Varssavi, Poola), Tomasz Walter Stępień (Żelechów, Poola), Michał Budzyński (Cegłów, Poola), Andrzej Marcjanik (Złotokłos, Poola) (esindaja: advokaat E. Woźniak)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 25. jaanuari 2021. aasta määrus (EL) 2021/57, millega muudetakse Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) XVII lisa seoses pliid sisaldava laskemoonaga märgaladel või nende ümbruses (1).
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, mille kohaselt on rikutud Euroopa Liidu põhiõiguste harta (2) sätteid (artikkel 16, artikli 17 lõige 1, artikli 21 lõige 1, artikli 45 lõige 1 ja artikli 48 lõige 1), kuna piiratud on vabadust tegeleda ja korraldada laskmisega seotud äritegevust; piiratud on omandiõigust, samuti tulirelvade, pliid sisaldava laskemoona ning laskeulatusi hõlmavate alade kasutamist ja omamist; diskrimineeritud on sportlaskureid ja jahimehi, piirates võimalust pliid sisaldava laskemoonaga vabalt liikuda; ja kuna kehtestatud on eeldus, et isikud, kes liiguvad „märgaladel“ pliid sisaldava laskemoonaga, on süüdi kui isikud, kes kasutavad laskmisel pliid sisaldavat laskemoona ja seega kui isikud, kes rikuvad vastavat keeldu.
               
            
                  2.
               
               
                  Teine väide, mille kohaselt on rikutud Euroopa Liidu (3) lepingu sätteid (artikkel 2, artikli 3 lõige 2 ja artikli 3 lõige 3), kuna rikutud on vabadust ja õigust tegeleda jahipidamise ja sportlaskmisega; rikutud on õigusnormi, kuna kehtestatud on eeldus, et isikud, kes liiguvad „märgaladel“ pliid sisaldava laskemoonaga, on süüdi kui isikud, kes kasutavad laskmisel pliid sisaldavat laskemoona; rikutud on turvatunnet, kuna kehtestatud on sätted, mille tõttu on võimatu kindlaks teha „märgalad“ ja seega keelu territoriaalne kohaldamisala ja seetõttu kohandada oma käitumist kehtivatele sätetele vastavaks.
               
            
                  3.
               
               
                  Kolmas väide, mille kohaselt on rikutud Euroopa Liidu lepingu sätteid (artikli 5 lõiked 2, 3 ja 4), kuna rikutud on pädevuse andmise põhimõtet, astudes samme, mida oleks võinud sama hästi astuda ka liikmesriigid, ja minnes kaugemale niisuguste tegevuse vormi ja sisu puhul sellest, mis on vajalik aluslepingu eesmärkide saavutamiseks.
               
            
                  4.
               
               
                  Neljas väide, mille kohaselt on tegemist võimu kuritarvitamisega seeläbi, et vastu võeti määrus, mille eesmärk oli olulisel määral piirata hobikorras jahipidamist Euroopa Liidus.
               
            
         (1)  ELT 2021, L 24, lk 19.
      
         (2)  ELT 2012, C 326, lk 391.
      
         (3)  ELT 2016, C 202, lk 13.